section_heading: Radnja
paragraph_text: Laurence planira napustiti Prusku i vratiti se u Britaniju, no kako prenoće u Poljskoj, jedno jaje se izlegne. Mlada zmajica, nazvana Iskierka, dodijeljena je Johnu Granbyju, Laurenceovu prvom poručniku. Međutim, francuska patrola ih uoči te ih time prisili da još jednom pobjegnu – ovaj put u utvrdu Danzig, koji uskoro postane poprištem još jedne bitke. Pojačanje stigne neočekivano, kad Tharkay i divlji zmajevi stignu – ovo međutim neće biti dovoljno protiv francuskih snaga i planira se povlačenje; Temeraire i divlji zmajevi nose preživjele pruske snage na sigurno. Iako izbije kratka bitka s francuskim zmajevima, na kraju Temeraire i divlji zmajevi uspiju pobjeći i nastavljaju prema Engleskoj.